Diari Oficial de la Generalitat Valenciana


Sumari del DOGV 6234, del 26-03-2010 (2010/3272)

ORDE 19/2010, de 8 de març, de la Conselleria d'Educació, per la qual es convoquen ajudes econòmiques destinades a centres privats autoritzats per a impartir Educació Infantil de Segon Cicle, que no estiguen concertats ni adscrits a un centre d'Educació Primària, per al curs escolar 2010-2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6234

Data del DOGV
:   26-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3272


Data del document
:   08-03-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública
    * política educativa

ORDE 19/2010, de 8 de març, de la Conselleria d'Educació, per la qual es convoquen ajudes econòmiques destinades a centres privats autoritzats per a impartir Educació Infantil de Segon Cicle, que no estiguen concertats ni adscrits a un centre d'Educació Primària, per al curs escolar 2010-2011. [2010/3272]
La Llei Orgànica 2/2006, de 3 de maig, d'Educació, definix l'Educació Infantil com una etapa educativa que atén xiquets i xiquetes des que naixen fins als sis anys, i que té caràcter voluntari.
Així mateix, establix que el Segon Cicle d'Educació Infantil, que comprén els 3, 4 i 5 anys, serà gratuït i ordena a les administracions educatives que garantisquen una oferta suficient de places en els centres públics i que concerten amb els centres privats.
La Generalitat, dins d'una planificació educativa, va ser pionera en l'oferta de places en els centres públics i en la firma amb els centres privats de concerts singulars des del curs acadèmic 2001-2002. En el curs actual, la major part dels centres educatius de Segon Cicle d'Educació Infantil disposen de concert educatiu en els 3, 4 i 5 anys.
Esta convocatòria va dirigida als centres que no disposen de l'esmentat concert, tot això de conformitat amb el que establix el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, i amb la Llei 38/2003, de 17 de novembre, General de Subvencions i el seu Reglament, aprovat per Reial Decret 887/2006, de 21 de juliol.
Per tot això, i en virtut de les facultats que em conferix l'article 47.3 del text refós de la Llei d'Hisenda Pública de la Generalitat Valenciana i vista la proposta del director general d'Ordenació i Centres Docents de data 5 de març de 2010 i de conformitat amb esta,
ORDENE
Primer
1. La Conselleria d'Educació, dins dels límits pressupostaris aprovats per a este fi, concedix ajudes destinades als centres docents privats de la Comunitat Valenciana que tinguen unitats autoritzades d'Educació Infantil de Segon Cicle i que no estiguen concertats ni adscrits a un centre d'Educació Primària per al curs escolar 2010-2011.
2. Les esmentades ajudes contribuïxen al finançament parcial del cost dels llocs escolars de les unitats autoritzades i en funcionament d'Educació Infantil de Segon Cicle (3, 4 i 5 anys) dels centres citats, durant el curs escolar 2010-2011.
Segon
1. L'import global màxim que pot assignar-se en concepte d'estes ajudes, per a esta convocatòria, és de 924.778 euros, segons la distribució següent:
Per als quatre primers mesos (setembre-desembre de l'any 2010) del curs escolar 2010-2011, l'import és de 369.911 euros. El pagament es realitzarà a càrrec de la línia de subvenció T1834000, en el capítol IV de la secció, servici, centre gestor i programa 33.48.91.335.09 d'Ensenyament Primari del pressupost de la Generalitat per a l'exercici 2010.
Per als sis mesos següents (gener-juny de l'any 2011) del curs escolar 2010-2011, l'import de les ajudes és de 554.867 euros, i quedaran condicionades a l'existència de crèdit pressupostari suficient i adequat per a atendre-les en la corresponent Llei de Pressupostos de la Generalitat per a l'exercici 2011 de conformitat amb l'article 29 del Text Refós de la Llei d'Hisenda Pública de la Generalitat Valenciana.
2. L'esmentat import podrà ser incrementat com a conseqüència d'una generació, una ampliació o una incorporació de crèdit, de conformitat amb el que preveu l'article 58, apartat 2, lletra a), punt quart del Reglament de la Llei General de Subvencions.
Tercer
La present convocatòria, de conformitat amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre), està exempta de notificació a la Comissió Europea per no ser-li aplicable l'article 107, apartat 1 del Tractat de Funcionament de la Unió Europea, en la mesura que no afecta els intercanvis comercials entre els estats membres.
Quart
De conformitat amb el Decret 198/2004, d'1 d'octubre, del Consell de la Generalitat, pel qual s'adequa la composició de la Comissió Delegada del Consell per a Assumptes Econòmics i se'n regula el funcionament, esta convocatòria no necessita del pronunciament de l'esmentada Comissió Delegada del Consell per a Assumptes Econòmics, ja que no té una especial incidència pressupostària i econòmica.
Quint
S'aproven les bases per les quals es regix esta convocatòria, incloses com a annex I en esta orde, així com el model d'instància, inclòs com a annex II, i la resta d'annexos.
DISPOSICIONS FINALS
Primera
Es delega en la Direcció General d'Ordenació i Centres Docents la facultat de concedir o denegar estes ajudes i se l'autoritza perquè dicte les resolucions i instruccions necesarias per a l'execució d'esta orde. A més a més, se l'autoritza perquè dicte resolucions que complementen o modifiquen les resolucions anteriors, en cas de necessitat, de conformitat amb l'article 19, punt 4, de la Llei General de Subvencions, segons el qual «tota alteració de les condicions tingudes en compte per a la concessió de la subvenció, i en tot cas l'obtenció concurrent d'altres aportacions fora dels casos permesos en la norma reguladora, podran donar lloc a la modificació de la resolució de concessió, en els termes establits en la normativa reguladora de la subvenció».
Així mateix, es delega en la Direcció General d'Ordenació i Centres Docents la resolució dels expedients de reintegrament de la subvenció que siguen pertinents i les resolucions de desistiment, i se l'autoritza per a l'ampliació dels terminis de presentació d'instàncies i justificacions, quan es considere aconsellable per al desplegament i execució d'esta orde, d'acord amb l'article 49 de la Llei 30/1992, de 26 de novembre de Règim Jurídic de les Administracions Públiques y del Procediment Administratiu Comú (BOE núm.285, de 27 de novembre).
Segona
Esta orde produirà efectes l'endemà de la publicació en el Diari Oficial de la Comunitat Valenciana.
Segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14 de juliol), contra la present orde, que posa fi a la via administrativa, la persona interessada podrà interposar un recurs potestatiu de reposició o bé, directament, un recurs contenciós administratiu en els terminis i davant els òrgans assenyalats a continuació:
El recurs potestatiu de reposició ha de ser interposat davant el conseller d'Educació, en el termini d'un mes des de l'endemà de la publicació.
El recurs contenciós administratiu ha de ser interposat davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació.
València, 8 de març de 2010
El conseller d'Educació,
ALEJANDRO FONT DE MORA TURÓN
Annex I
Bases de la convocatòria
Primera. Objecte de la subvenció
Les ajudes s'atorgaran en concepte de subvenció per tal de contribuir al finançament parcial del cost dels llocs escolars de les unitats autoritzades i en funcionament d'Educació Infantil de Segon Cicle dels centres docents privats de la Comunitat Valenciana que no estiguen concertats ni adscrits a un centre d'Educació Primària durant el curs 2010-2011.
Estes ajudes es concediran pel procediment de concurrència, d'acord amb l'article 22 de la Llei 38/2003, de 17 de novembre, General de Subvencions (BOE núm. 276, de 18 de novembre) i l'article 55 del Reglament General de Subvencions aprovat pel Reial Decret 887/2006 de 21 de juliol.
Segona. Requisits dels sol·licitants
1. Poden sol·licitar les ajudes els centres docents privats de la Comunitat Valenciana que, abans del 31 de maig de 2010, disposen d'unitats autoritzades d'Educació Infantil de Segon Cicle per al curs 2010-2011, i no estiguen concertats ni adscrits a un centre d'Educació Primària.
2. Queden exclosos de la present convocatòria els centres docents privats amb unitats autoritzades d'Educació Infantil de Segon Cicle que es troben en algun dels casos següents:
a) Gaudir de finançament a càrrec de la Conselleria d'Educació, per haver subscrit concert per a les esmentades unitats o estar adscrits a un centre d'Educació Primària.
b) No haver reintegrat a la Generalitat, abans de la data de finalització del termini de presentació de sol·licituds d'esta convocatòria, l'import total o parcial de la subvenció concedida en cursos anteriors, quan haja sigut notificada la resolució definitiva de la Direcció General d'Ordenació i Centres Docents que pose fi al procediment de reintegrament definit en la corresponent orde de convocatòria i en què s'acorde que és procedent el dit reintegrament.
c) No trobar-se, en el moment de la resolució de la present convocatòria i del pagament en cas de concessió, al corrent de les obligacions tributàries i de Seguretat Social.
3. A més, de conformitat amb l'article 13 de la Llei General de Subvencions, no podran obtindre la condició de beneficiàries d'estes subvencions les persones o entitats en les quals concórreguen alguna de les circumstàncies següents:
a) Haver sigut condemnades, per mitjà de sentència ferma, a la pena de pèrdua de la possibilitat d'obtindre subvencions o ajudes públiques.
b) Haver sol·licitat la declaració de concurs; haver sigut declarades insolvents en qualsevol procediment; trobar-se declarades en concurs; estar subjectes a intervenció judicial, o haver sigut inhabilitades conforme a la Llei Concursal, sense que haja conclòs el període d'inhabilitació fixat en la sentència de qualificació del concurs.
c) Haver donat lloc, per causa per la qual haurien sigut declarades culpables, a la resolució ferma de qualsevol contracte celebrat amb l'administració.
d) Estar incursos, la persona física, els administradors de les societats mercantils o aquells que detenen la representació legal d'altres persones jurídiques, en algun dels supòsits de la Llei 12/1995, d'11 de maig, d'Incompatibilitats dels Membres del Govern de la Nació i dels Alts Càrrecs de l'administració General de l'Estat, de la Llei 53/1984, de 26 de desembre, d'Incompatibilitats del Personal al Servici de les Administracions Públiques o que es tracte de qualsevol dels càrrecs electius regulats en la Llei Orgànica 5/1985, de 19 de juny, de Règim Electoral General, en els termes establits en esta o en la Llei 1/1987, de 31 de març, de la Generalitat, Electoral Valenciana.
e) Tindre residència fiscal en un país o territori qualificat reglamentàriament com a paradís fiscal.
f) Haver sigut sancionat, per mitjà de resolució ferma, amb la pèrdua de la possibilitat d'obtindre subvencions segons la Llei General de Subvencions o la Llei General Tributària.
No podran accedir a la condició de beneficiàries les agrupacions previstes en el segon paràgraf de l'apartat 3 de l'article 11 de la Llei General de Subvencions, quan concórrega alguna de les prohibicions anteriors en qualsevol dels seus membres.
4. En cap cas podran obtindre la condició de beneficiàries d'estes subvencions les associacions incurses en les causes de prohibició previstes en els apartats 5 i 6 de l'article 4 de la Llei Orgànica 1/2002, de 22 de març, reguladora del Dret d'Associació.
Tampoc no podran obtindre la condició de beneficiàries d'estes subvencions, les associacions respecte de les quals s'haja suspés el procediment administratiu d'inscripció, per trobar-se indicis racionals d'il·licitud penal, en aplicació del que disposa l'article 30.4 de la Llei Orgànica 1/2002, mentre no es dicte resolució judicial ferma en virtut de la qual puga practicar-se la inscripció en el corresponent registre.
Tercera. Presentació de sol·licituds i termini
1. Les sol·licituds les ha de formular el titular de l'entitat o, en cas de persones jurídiques, el representant legal d'esta en el model normalitzat que acompanya la present orde com a annex II, i han d'anar dirigides a la direcció territorial d'Educació corresponent. Estos models de sol·licitud estan a disposició de les persones interessades en la pàgina web http://www.edu.gva.es/subvencions.
2. Les instàncies, així com els annexos i la documentació, es poden presentar a les direccions territorials d'Educació corresponents o a través de qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu certificat, la presentació de la documentació a l'oficina de correus corresponent ha de fer-se en sobre obert, per tal que en la capçalera del primer full de la documentació presentada es facen constar clarament el nom de l'oficina i la data, lloc, hora i minut de l'admissió.
3. El termini per a la presentació de les sol·licituds és fins al 30 d'abril de 2010. L'incompliment d'este termini en determinarà l'exclusió.
Quarta. Determinació dels conceptes que han de regir el procés de facturació del servici d'ensenyament a les famílies
1. A l'efecte de l'aplicació de la subvenció concedida per esta convocatòria, els centres beneficiaris han d'utilitzar en els procediments de facturació i cobrament de quotes a les famílies, en relació amb els servicis d'ensenyament o escolaritat, els conceptes següents, sempre amb una determinació mensual i comuna per a totes les unitats subvencionades amb independència del nombre d'alumnat matriculat en cada una:
a) Cost del lloc escolar.
b) Subvenció de la Conselleria d'Educació per alumne.
c) Quota màxima autoritzada per la Conselleria d'Educació.
d) Quota real cobrada a les famílies.
2. El cost mensual del lloc escolar és el resultat de multiplicar el mòdul econòmic per unitat (49.754,950 euros) establit per a les unitats concertades del nivell d'Educació Infantil com a centres incomplets, segons la Llei 13/2009, de 29 de desembre, de la Generalitat, de Pressupostos per a l'exercici 2010, pel nombre d'unitats amb dret a subvenció del corresponent centre, i de dividir eixa quantitat entre els 10 mesos en què es facturen quotes a les famílies. El quocient resultant s'ha de dividir finalment entre el nombre d'alumnat computable de les dites unitats.
3. La subvenció mensual de la Conselleria d'Educació per alumne és el resultat de multiplicar la subvenció per unitat que siga concedida per mitjà d'esta convocatòria per a la totalitat del curs escolar 2010-2011, pel nombre d'unitats amb dret a subvenció del corresponent centre i de dividir eixa quantitat entre els 10 mesos en què es facturen quotes a les famílies. El quocient resultant s'ha de dividir finalment entre el nombre d'alumnes computables de les dites unitats.
4. La quota màxima mensual autoritzada per la Conselleria d'Educació que els centres podran cobrar a les famílies en relació amb el servici d'ensenyament o escolaritat, s'ha d'obtindre a partir de la diferència entre el cost mensual del lloc escolar i la subvenció mensual de la Conselleria d'Educació, tal com han sigut definides en els apartats anteriors.
5. La quota real mensual cobrada pels centres beneficiaris a les famílies arran de la percepció de la subvenció regulada en la present orde, mai no podrà ser superior a la quota màxima autoritzada per la Conselleria d'Educació resultant en l'apartat anterior.
6. S'entenen compresos en els conceptes d'ensenyament o escolaritat, qualsevol activitat o servici oferit pels centres a les famílies que no tinga la consideració d'activitat escolar complementària, activitat extraescolar o servici complementari, d'acord amb la legislació en vigor.
7. Així mateix, a l'efecte del que s'establix en els apartats 2 i 3 d'esta base, és exclòs del concepte d'alumnat computable el que gaudisca de lloc escolar gratuït, atenent el que disposa el vigent conveni col·lectiu aplicable al centre.
Quinta. Obligacions dels beneficiaris
1. Els beneficiaris de la subvenció, a més de les obligacions preceptuades en l'article 14, de la Llei 38/2003 General de Subvencions, han de complir les obligacions següents:
a) Tindre, en les unitats subvencionades d'Educació Infantil de Segon Cicle (3, 4 i 5 anys), una ràtio professor/alumne no inferior a 1/13. Per a obtindre la ràtio necessària podrà efectuar-se l'agrupament de l'alumnat de la mateixa edat, del mateix curs o cursos contigus en una única unitat, sempre que no s'excedisca la ràtio 1/25.
b) Disposar, en totes les unitats d'Educació Infantil de Segon Cicle (3, 4 i 5 anys), de personal docent que tinga la titulació acadèmica adequada segons la normativa vigent.
c) Tindre d'alta la totalitat del personal docent i no docent de les unitats d'Educació Infantil de Segon Cicle (3, 4 i 5 anys) en el règim de Seguretat Social que els corresponga, segons la normativa aplicable.
d) No percebre de les famílies quotes mensuals, en concepte d'ensenyament o escolaritat, superiors a la quota màxima mensual autoritzada, definida en l'apartat 4 de la base 4ª d'esta orde.
e) Incloure, en els rebuts o factures lliurats a les famílies o, almenys, en la documentació individualitzada equivalent preparada a este efecte, l'import resultant del càlcul de cadascun dels conceptes assenyalats en l'apartat 1 de la base 4ª de la present orde. En la dita documentació, no s'hi poden fer constar altres conceptes distints dels d'ensenyament o escolaritat i dels que tinguen la consideració d'activitats extraescolars i de servicis escolars complementaris segons la normativa vigent, els quals han d'aparéixer de forma concreta i individualitzada.
f) Presentar la documentació assenyalada en les bases 12 i 13 de la present orde en els terminis establits.
g) La submissió a les actuacions de comprovació que efectue la Conselleria d'Educació de la Generalitat, així com qualsevol altres de comprovació i control financer que puguen realitzar els òrgans de control competents, tant nacionals com comunitaris, als quals ha d'aportar tota la informació que li siga requerida en l'exercici de les actuacions anteriors.
h) Comunicar a la Direcció General d'Ordenació i Centres Docents de la Conselleria d'Educació l'obtenció d'altres subvenciones, ajudes, ingressos o recursos que financen les activitats subvencionades. Esta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
i) Acreditar, en el moment de presentar la sol·licitud de la convocatòria i del pagament en cas de concessió, el fet d'estar al corrent de les seues obligacions tributàries i davant la Seguretat Social.
j) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
k) Incloure, en la publicitat del centre, el fet d'estar subvencionat parcialment en este nivell educatiu per la Conselleria d'Educació de la Generalitat.
l) Reintegrar els fons percebuts en els supòsits previstas en la base 14 d'esta orde de convocatòria.
m) Les empreses amb 50 treballadors o més han de complir la normativa d'integració laboral de persones minusvàlides.
2. L'incompliment de les anteriors obligacions constituïx infraccions administratives que seran sancionades, d'acord amb el títol IV de la Llei 38/2003, General de Subvencions.
Sexta. Documentació
La sol·licitud ha d'anar acompanyada de la documentació següent:
1. Documentació acreditativa de la capacitat del sol·licitant per a formular la corresponent sol·licitud. No serà necessària l'aportació de la dita documentació quan la persona firmant de la sol·licitud coincidisca amb la que va firmar la sol·licitud en la convocatòria anterior.
2. Certificació actualitzada de l'administració de la Seguretat Social corresponent, acreditativa del fet que l'entitat es troba al corrent de les seues obligacions de Seguretat Social, en aplicació del que establix l'article 22 del Reial Decret 887/2006, de 21 de juliol, que aprova el Reglament de la Llei General de Subvencions.
3. Certificació actualitzada de la delegació corresponent de l'Agència Estatal d'Administració Tributària, acreditativa del fet que l'entitat es troba al corrent de les seues obligacions tributàries davant la hisenda estatal, de conformitat amb el establit en l'article 22 del Reial Decret 887/2006, de 21 de juliol.
4. Certificació actualitzada de la Conselleria d'Economia, Hisenda i Ocupació de la Generalitat, acreditativa del fet que l'entitat es troba al corrent de les seues obligacions tributàries davant la hisenda autonòmica valenciana, d'acord amb el que establix l'article 22 del Reial Decret 887/2006, de 21 de juliol.
5. Fotocòpia compulsada de la targeta de persones jurídiques i entitats en general, en el cas de persones jurídiques, o de la targeta del NIF, en el cas de persones físiques.
6. Fitxa de manteniment de tercers en què conste la titularitat del compte bancari on es vulga rebre la subvenció sol·licitada, segons el model inclòs com a annex III en esta orde. Este annex haurà d'anar acompanyat de l'escrit, segellat i firmat per l'entitat bancària, on figure el compte i el titular.
La documentació a què es referixen els apartats 1, 5 i 6 d'esta base 6ª no caldrà aportar-la, si les circumstàncies no han variat respecte de l'any anterior. En este cas, només s'hi ha de reflectir, pel que fa a cadascun dels apartats, que la dita documentació es va entregar i que no hi ha hagut canvis respecte a l'any anterior.
La documentació a què es refereixen els apartats 2, 3, i 4 d'esta base sexta no caldrà aportar-la si s'autoritza la Conselleria d'Educació a obtindre-la per via telemàtica en l'imprés de sol·licitud. En cas que els titulars dels centres no hagen donat la dita autorització, hauran d'aportar-los de nou una vegada transcorreguts els sis mesos de validesa.
Tots els documents que s'aporten han de ser originals o fotocòpies compulsades. Les compulses de les fotocòpies les ha d'efectuar el registre que haja de remetre la documentació, sempre que este registre pertanga a l'administració general de l'Estat o a qualsevol administració de les comunitats autònomes, o a la d'alguna de les entitats que integren l'administració local, si en este últim cas s'ha subscrit el corresponent conveni, d'acord amb els articles 38. 4 apartats a) i b) i 38.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i amb l'article 6.3 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat (DOGV núm. 3.339, de 28 de setembre de 1998).
Sèptima. Tramitació per les direccions territorials d'Educació
1. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observa que hi falten documents o dades essencials per a la resolució de l'expedient, la direcció territorial d'Educació corresponent els ha de reclamar, per correu certificat i justificant de recepció, al centre sol·licitant i li concedirà un termini de 10 dies perquè puga esmenar-ne la falta o aportar els documents preceptius, amb indicació que si no ho fa així, es considerarà que desistix de la seua petició. En este cas, la direcció territorial d'Educació ha de trametre l'expedient, fent-hi constar la dita incidència, a la Direcció General d'Ordenació i Centres Docents, la qual ha de declarar el dit desistiment en la resolució de la convocatòria a què fa referència la base 10ª de la present orde.
2. En el termini d'un mes comptador a partir de l'endemà de la finalització del termini de presentació de sol·licituds, les direccions territorials d'Educació han de trametre a la Direcció General d'Ordenació i Centres Docents els expedients complets i degudament emplenats per tal que se'n faça la tramitació corresponent.
Octava. Comissió avaluadora
1. L'examen i la valoració dels expedients presentats, i la consegüent proposta de concessió i denegació de les ajudes, corresponen a una comissió composta per:
President:
- El cap de l'Àrea de Centres Docents de la Direcció General d'Ordenació i Centres Docents.
Vocals:
- La cap del Servici de Títols, Beques i Ajudes a l'Estudi de la Direcció General d'Ordenació i Centres Docents.
- Un inspector o inspectora d'Educació designat per la Secretaria Autonòmica d'Educació.
- Un o una representant de cadascuna de les organitzacions empresarials i de titulars de l'ensenyament privat més representatives de la Comunitat Valenciana.
- La cap de la Secció d'Educació Infantil de la Direcció General d'Ordenació i Centres Docents.
- Els o les caps de la Secció de Centres de les direccions territorials d'Educació de les respectives províncies, o funcionari/ària que designe la direcció territorial corresponent.
- La cap de la Secció d'Autoritzacions i Concerts de la Direcció General d'Ordenació i Centres Docents o un funcionari/ària que designe la direcció general d'Ordenació i Centres Docents.
- Un funcionari o funcionaria de la Direcció General d'Ordenació i Centres Docents, que exercirà la secretaria de la comissió, amb veu però sense vot.
En cas de vacant, absència, malaltia o qualsevol altra causa legal, el règim de suplències serà el següent:
- El president de la comissió serà substituït per un altre funcionari o funcionària de la Direcció General d'Ordenació i Centres Docents que designarà el diector general d'Ordenació i Centres Docents
- El secretari de la comissió serà substituït per un altre funcionari o funcionària de la Direcció General d'Ordenació i Centres Docents.
2. En allò no previst en l'anterior punt, la comissió ha d'ajustar el seu funcionament al que s'establix en el capítol II, del títol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
Novena. Criteris de valoració
1. La comissió avaluadora ha d'efectuar la valoració dels expedients presentats, tenint en compte les bases de la convocatòria, i utilitzar, com a únic criteri objectiu per a formular la proposta de concessió de les subvencions, el nombre d'unitats d'Educació Infantil de Segon Cicle (3, 4 i 5 anys) autoritzades abans del 31 de maig de 2010, que han de ser posades en funcionament per al curs 2010-2011 i per a les quals se sol·licita la corresponent subvenció.
2. El procediment per a l'assignació de l'import de les ajudes previstes en esta orde és el següent:
- La dotació pressupostària assenyalada en esta convocatòria s'ha de dividir entre el nombre total d'unitats subvencionables, seguint el criteri assenyalat en l'apartat 1 d'esta base, per tal d'obtindre així el mòdul per unitat (mòdul per unitat = dotació pressupostària / total unitats subvencionables).
- El mòdul per unitat que resulte s'ha de multiplicar pel nombre d'unitats d'Educació Infantil de Segon Cicle (3, 4 i 5 anys) subvencionables al respectiu centre, a fi d'obtindre l'import de la subvenció concedida (subvenció = mòdul per unitat X unitats subvencionables del centre).
3. El mòdul per unitat no podrà ser superior a 23.000 euros per curs escolar.
Deu. Resolució
1. Una vegada realitzada la proposta de la comissió avaluadora sobre l'adjudicació de quantitats i l'exclusió d'aquelles institucions que no complisquen els requisits previstos en l'orde de convocatòria, o hagen presentat la sol·licitud fora de termini, el Servici de Títols, Beques i Ajudes a l'Estudi, com a òrgan instructor del procediment, elevarà al director general la proposta de resolució, que resoldrà per delegació del conseller d'Educació la present convocatòria.
2. La resolució ha d'expressar:
a) Els centres als quals s'adjudiquen ajudes econòmiques i l'especificació de:
- El nombre d'unitats autoritzades d'Educació Infantil de Segon Cicle (3, 4 i 5 anys) que seran subvencionades als respectius centres per al curs 2010-2011.
- L'ajuda econòmica que corresponga als respectius centres, per les esmentades unitats subvencionades, per als quatre primers mesos del curs 2010-2011, i també, encara que condicionada a les disponibilitats pressupostàries de l'exercici 2011, per als altres sis mesos del mencionat curs.
b) Els centres que resulten exclosos de la convocatòria d'ajudes econòmiques i l'especificació dels motius de l'exclusió.
3. La resolució a què fa referència esta base serà dictada i publicada en el termini màxim de sis mesos, a comptar de la finalització del termini de sol·licituds. En el supòsit que transcorregut este termini no es dicte cap resolució, les sol·licituds presentades es consideraran desestimades per silenci administratiu, d'acord amb l'article 55 de la Llei 9/2001, de 21 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat Valenciana, sense perjuí de l'obligació de l'administració de resoldre de conformitat amb el que disposa l'article 42 de la Llei 30/92, de Règim Jurídic de les Administsracions Públiques i del Procediment Administratiu Comú.
La dita resolució serà publicada en el Diari Oficial de la Comunitat Valenciana de conformitat amb allò que establix l'article 18 de la Llei 38/2003, de 17 de novembre, General de Subvencions.
Onze. Règim de pagament de la subvenció
1. Atesa l'excepció al règim general establida per a estes ajudes per l'article 32.4 de la Llei 13/2009, de 29 de desembre, de Pressupostos de la Generalitat per a l'exercici 2010, l'ajuda econòmica que corresponga per esta convocatòria per als quatre primers mesos del curs escolar 2010-2011 serà satisfeta una vegada resolta la convocatòria.
2. Les ajudes econòmiques que els puguen correspondre en els sis mesos següents del mencionat curs escolar queden condicionades al que establisca, a este efecte, la Llei de Pressupostos de la Generalitat per a l'exercici 2011, en la mesura que la dita llei garantisca crèdit adequat i suficient per a atendre-les, d'acord amb l'article 29 del text Refós de la llei d'Hisenda Pública de la Generalitat Valenciana.
Dotze. Tramesa de dades del curs 2010-2011, per part dels beneficiaris, i informe de la Inspecció educativa
1. Els titulars o representants legals de la titularitat dels centres als quals s'adjudiquen les ajudes econòmiques a què fa referència esta convocatòria han de presentar, davant la direcció territorial d'Educació corresponent, i abans del 15 de setembre de 2010, una certificació de dades, segons el model inclòs com a annex IV en esta orde, en què conste la informació següent referida al curs 2010-2011:
- Nombre d'unitats autoritzades d'Educació Infantil de Segon Cicle (3, 4 i 5 anys) posades en funcionament pel centre en iniciar el curs.
- Nombre d'alumnat matriculat en les citades unitats.
- Import dels conceptes que han de regir el procés de facturació del servici d'ensenyament a les famílies, d'acord amb els procediments de càlcul especificats en la base 4ª de la present orde.
- Relació nominal de la plantilla de personal docent que impartix l'Educació de Segon Cicle (3, 4 i 5 anys), annex IV.a.
- Relació nominal d'alumnat matriculat per nivells, annex IV.b.
A esta certificació cal acompanyar el model de rebut o factura lliurats a les famílies o, si s'escau, el model de document individualitzat equivalent que haja elaborat el centre per a informar les famílies sobre els conceptes que regixen el procés de facturació, d'acord amb el que disposa la base 4ª de la present orde.
2. Una vegada rebuda la documentació anterior, la Inspecció Educativa ha d'emetre un informe, ajustat al model que remetrà la Direcció General d'Ordenació i Centres Docents, en què quede constància dels punts següents:
a) La veracitat de les dades aportades per la titularitat del centre per al curs 2010-2011.
b) El compliment o incompliment, per part dels beneficiaris, de les obligacions que preveu la base 5ª d'esta orde.
Per a l'elaboració d'este informe, la Inspecció Educativa podrà requerir a la titularitat del centre la documentació que considere necessària en l'exercici de la seua funció de comprovació del compliment de les mencionades obligacions.
3. Les direccions territorials d'Educació han de trametre els expedients, una vegada revisats i complets, a la Direcció General d'Ordenació i Centres Docents abans del 15 de novembre de 2010 per tal que puguen ser efectuades les propostes de pagament que calguen de les ajudes corresponents als últims sis mesos del curs 2010-2011 o iniciats els expedients de reintegrament de la subvenció que puguen derivar-se de l'incompliment d'obligacions assenyalades en la base 5ª de la present orde.
4. En cas que el nombre d'unitats autoritzades que finalment siguen posades en funcionament siga inferior al nombre d'unitats subvencionades recollides en la resolució d'adjudicació i atenent l'informe de la Inspecció Educativa assenyalat en el punt 2 de la base 12, la Direcció General d'Ordenació i Centres Docents, regularitzarà, en el pagament del sis últims mesos del curs escolar, les quantitats indegudament percebudes en els quatre primers mesos, després de la comunicació a les persones interessades, per tal que hi puguen formular al·legacions.
El mateix procediment de regularització s'ha d'utilitzar, quan el centre no haja complit en una o més unitats subvencionades la ràtio establida en l'apartat a), punt 1, de la base 5ª de la present orde.
Tretze. Justificació de la subvenció
1. La justificació de les ajudes econòmiques concedides per a la totalitat del curs escolar 2010-2011 s'ha de realitzar una sola vegada al final del curs i ha de consistir en la presentació, per part del titular del centre subvencionat, de la certificació de l'acta del consell escolar del centre o de l'òrgan a través del qual es canalitze la participació de la comunitat educativa. En esta justificació s'ha d'acreditar:
a) L'aprovació dels comptes anuals pel que fa a les unitats autoritzades d'Educació Infantil de Segon Cicle (3, 4 i 5 anys).
b) Que el centre ha destinat l'ajuda percebuda de la Conselleria d'Educació al finançament del cost del lloc escolar de les dites unitats, definit d'acord amb el que s'establix en la base 4ª de la present orde.
c) Que el centre ha complit les obligacions derivades d'esta orde i de la resolució d'adjudicació de les ajudes.
La certificació de l'acta del consell escolar o òrgan assimilat, a què fa referència l'apartat anterior, ha d'ajustar-se al model que figura en les instruccions de justificació, que es podrà consultar en la pàgina web http://www.edu.gva.es/subvencions i ha de ser presentada davant la direcció territorial d'Educació corresponent en la segona quinzena del mes de maig de 2011.
2. En cas que el centre privat no tinga òrgan de participació de la comunitat educativa, la justificació ha de consistir en una declaració del titular de l'entitat de rendició anual de comptes de les unitats subvencionades, on conste la totalitat dels ingressos i gastos afectes a estes unitats. La declaració ha de ser presentada davant de la direcció territorial d'Educació corresponent en la segona quinzena de maig de l'any 2011, ha de ser visada per la Inspecció Educativa, la qual ha d'informar també del compliment dels apartats b) i c) del punt 1 d'esta base.
3. Les direccions territorials d'Educació han de trametre, una vegada revisada de conformitat, la documentació assenyalada en els apartats anteriors a la Direcció General d'Ordenació i Centres Docents, abans del 30 de juny de 2011.
4. La falta de justificació és una infracció greu segons l'article 57 de la Llei 38/2003, General de Subvencions, de conformitat amb l'artícle 62 d'esta, que serà sancionada amb multa pecuniària i la pèrdua del dret a participar en la convocatòria d'estes ajudes durant un termini de fins a 3 anys, la possibilitat d'obtindre subvencions, ajudes públiques i avals de l'administració o altres ens públics. La multa pecuniària serà independent de l'obligació de reintegrament de la subvenció si s'ha anticipat tota o part d'esta, de conformitat amb el que disposa l'article 59 de la citada Llei General de Subvencions.
Catorze. Causes de reintegrament
1. Serà procedent el reintegrament per part del centre receptor, segons l'article 37 de la Llei 38/2003, General de Subvencions, de les quantitats percebudes i l'exigència de l'interés de demora des del moment del pagament de la subvenció fins a la data en què s'acorde el reintegrament, en els casos següents:
a) Obtenció de les subvencions falsejant les condicions requerides per a això o ocultant aquelles que ho haurien impedit.
b) Incompliment total o parcial de l'objecte, de l'activitat, del projecte o la no-adopció del comportament que fonamente la concessió de la subvenció.
c) Incompliment de l'obligació de justificació o la justificació insuficient, en el termes establits en l'article 30 de la Llei General de Subvencions i en el termini establit en la base 13 d'esta orde.
d) Incompliment de l'obligació d'adoptar les mesures de difusió contingudes en l'apartat k) de la base 5ª d'esta orde de convocatòria.
e) Resistència, excusa, obstrucció o negativa a les actuacions de comprovació i control financer previstes en l'article 14 de la Llei General de Subvencions, així com l'incompliment de les obligacions comptables, registrals o de conservació de documents, quan d'això es derive la impossibilitat de verificar l'ús donat als fons percebuts; el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la dita finalitat procedents de qualssevol administracions o ens públics o privats, nacionals, o de la Unió Europea o d'organismes internacionals.
f) Incompliment de qualssevol de les condicions i obligacions imposades als beneficiaris per raó de la concessió de la subvenció, assenyalades en la base 5ª de l'orde de convocatòria.
g) En els altres supòsits previstos en la normativa reguladora d'esta subvenció.
2. L'import de les ajudes resultants per a l'alumnat no podrà ser en cap cas d'una quantia que, aïlladament o conjuntament amb altres subvencions, ajudes, ingressos o recursos pel mateix concepte i curs escolar, supere el cost mensual del lloc escolar definit en l'apartat 2 de la base 4ª de la present orde.
En el supòsit previst en l'anterior paràgraf, el centre receptor de les ajudes ha de reintegrar la quantitat que per alumne resulte sobrant en relació amb el corresponent cost mensual del lloc escolar. El dit reintegrament l'ha d'efectuar la titularitat del centre, per transferència bancària o xec nominatiu a favor de la Conselleria d'Economia, Hisenda i Ocupació de la Generalitat, per l'import resultant de les quantitats sobrants. La còpia de la transferència bancària o el xec nominatiu han de ser tramesos a la Direcció General d'Ordenació i Centres Docents per al seu coneixement o tramitació, respectivament.
3. En cas d'incompliments dels assenyalats en l'apartat 1 d'esta base, el procediment de reintegrament de les quantitats indegudament percebudes l'ha d'iniciar la Direcció General d'Ordenació i Centres Docents, la qual ha de notificar a la persona interessada l'import de la subvenció que ha de ser reintegrat a la Generalitat, l'obligació que ha resultat incomplida pel centre i la motivació que en justifica el reintegrament. Este procediment ha de garantir la preceptiva audiència a la persona interessada, abans de l'elaboració de la resolució definitiva. Esta ha de ser notificada igualment a la persona interessada i ha de tindre naturalesa de liquidació definitiva, a l'efecte del còmput del cobrament del deute en període voluntari de recaptació.
4. Els conflictes entre la titularitat del centre i el consell escolar del centre s'han de substanciar segons el procediment que establix el règim de concerts educatius per als dits supòsits.